section_heading: Radnja
paragraph_text: Referentu poduzeća koje se nalazi na rubu propasti sine ideja o gradnji motela za brojne Turke koji prolaze kroz Jugoslaviju. Za projekt se zainteresira i jedan Turčin. Direktor, međutim želi osujetiti referentov plan. On u povjerenju govori Turčinu kako je referent homoseksualac. Međutim, time izaziva suprotni učinak, jer je Turčin sklon muškarcima. Dolazi do niza komičnih situacija sve dok referent ne shvati Turčinove namjere i sklonosti. Direktor devize skupljene od raznih provizija daje ljubavnici na čuvanje, a ženi prepisuje svu imovinu kako bi se osigurao da u slučaju svog odlaska u zatvor ne izgubi svu stečenu imovinu. Međutim, unatoč osiguranju, događa se nešto nepredviđeno, napuštaju ga i žena i ljubavnica. Na kraju se i direktor i referent iz nekih svojih razloga nađu u zatvoru.